Opsamling på forudgående høring vedr. planlægning for OL-Bioenergy 
Sagsfremstilling 
4.                   Opsamling på forudgående høring vedr. planlægning for OL-Bioenergy - Åbent 
  
  
SAGENS INDHOLD 
På baggrund af et debatoplæg vedrørende udvidelse af biogasanlægget OL-Bioenergy, [adresse] 8870 
Langå har der været afholdt offentlig høring fra 10. oktober til 7. november 2014. Efter debatfasen skal Teknik- og 
Miljøudvalget nu tage stilling til den videre proces og planlægning for udvidelse af biogasanlægget.  
  
Der er modtaget otte høringssvar, som fremgår i deres fulde ordlyd af bilaget ”Samlede høringssvar til debatoplæg 
OL-Bioenergy”. Høringssvarene er vurderet og kommenteret i ”Opsamlende notat for debatoplæg - Forslag til 
udvidelse af biogasanlæg ved [adresse] 12. B, Langå”.  
  
Høringssvarene samler sig om følgende emner:   
· Lugt og håndhævelse 
· Klima og energi  
· Naturgas og slutprodukter 
· Samlet VVM – faseopdeling af godkendelser og proces 
· Transportveje 
· Bygningshøjder. 
  
OL-Bioenergy har efter høringsfasen fremsendt kommentarer til de indkomne høringssvar. OL-Bioenergys 
bemærkninger indgår i relevante sammenhænge i det opsamlende notat. 
  
Herudover har OL-Bioenergy fremsendt en skitse over ønsker til ændring af det foreliggende forslag til modtagehal 
og anlæg for rensning af biogassen (opgraderingsanlæg).   
  
I vedlagte bilag ”Oversigt over anlægget efter udvidelsen” er der vist en illustration af den foreliggende ansøgning og 
af OL-Bioenergy’s nye forslag til ændring af anlægget.  
  
VURDERING 
I hovedparten af høringssvarene er der fokus på miljøforhold og i mindre omfang på den fysiske planlægning, som er 
 
Teknik- og 
Miljøudvalget 
15. januar 2015 
Sagsnr. 710-2014-
48288 
Dok.nr. 710-2014-
278071 
Sagsbehandler 
DPHKR 
  
Tidl. politisk behandling 
TM-U, 13.01.14, pkt. 5, TM-U, 03.04.14, pkt. 41, 
TM-U, 11.09.14, pkt. 95.   
Forventet sagsgang 
TM-U 
Lovgrundlag 
Planloven  
emnet for en kommende kommune- og lokalplanlægning. 
  
I flere høringssvar udtrykkes kritik af Favrskov Kommune for at have meddelt endnu en landzonetilladelse fremfor at 
se på anlægget som et samlet anlæg, der skal have lokalplan og en samlet VVM-redegørelse. Disse høringssvar 
ønsker ikke, at ændringer og udvidelse skal ske i flere faser.  
  
Teknik- og Miljøudvalget besluttede 3. april 2014, at behandle OL-Bioenergy’s ønske om renovering og udvidelse af 
anlægget i to faser. Med faseinddelingen er det søgt at sikre, at virksomheden overholder vilkår for lugt, før der 
foretages en udvidelse af virksomheden.   
  
· Fase 1 omfatter landzonetilladelse til opførelse af en modtagehal, to biofiltre og et forsinkelsesbassin. Tilladelsen 
blev meddelt i september 2014, men er efterfølgende blevet påklaget til Natur og Miljøklagenævnet. 
· Fase 2 er igangsat med udsendelsen af debatoplægget, som udgangspunkt for evt. udarbejdelse af et 
lokalplanforslag, et kommuneplantillæg og en VVM-redegørelse.   
  
Princippet om faseopdeling bliver udfordret af, at OL-Bioenergy har fremsendt et nyt projekt for en modtagehal, idet 
modtagehallen indgår som en væsentlig del af fase 1. Efter høringsperioden, der blev gennemført omkring den 
foreliggende ansøgning samt en ønsket udbygning, modtog Favrskov Kommune således 3. december 2014 et 
forslag til ændring af den ansøgte modtagehal, både i forhold til volumen og placering af hallen. En behandling af 
denne ansøgning vil kunne ske enten ved en ny landzonetilladelse med tilhørende høringsproces eller ved at 
behandle ansøgningen som en del af fase 2.  
  
Et aspekt ved faseopdelingen er, at klageadgangen ved en lokalplan er begrænset til kun at omfatte retlige forhold, 
hvorimod der ved landzonetilladelser er fuld klageadgang af såvel de retlige- som indholdsmæssige forhold i 
afgørelsen.  
  
I en VVM-redegørelse er der krav om at beskrive alternativer til det valgte anlæg, herunder 0-alternativet, som er det 
alternativ hvor der ikke foretages ændringer af anlægget. De fremsendte ønsker til ændring af anlægget kan indgå 
som et alternativt forslag. 
  
Beslutningen om den videre proces og planlægning for udvidelse af biogasanlægget indebærer en stillingtagen til, 
hvilke konsekvenser klagen over landzonetilladelsen skal have for igangsætning af fase 2.  
  
Lovgivningen er ikke til hinder for, at der uafhængigt af klagenævnets behandling af den meddelte landzonetilladelse 
kan arbejdes videre med en samlet lokalplan for anlægget. Hvis man i umiddelbar forlængelse af den forudgående 
høring fortsætter med udarbejdelsen af forslag til kommuneplantillæg, lokalplan og VVM, må det imidlertid ske på 
grundlag af det projekt, hvortil der er meddelt landzonetilladelse.  
Hvis det videre arbejde i stedet skal tage udgangspunkt i OL-Bioenergy’s nye forslag, anbefaler Teknik og Kultur, at 
der gennemføres en fornyet fordebat. Herved vil der være mulighed for, at naboer og andre interessenter kan øve 
tidlig indflydelse på projektet. En fornyet fordebat vil tidligst kunne være færdig til sommerferien 2015. 
  
Teknik og Kultur anbefaler endvidere, at den politiske behandling og offentliggørelse af et planforslag i respekt for 
Natur- og Miljøklagenævnets (NMKN) sagsbehandling vedr. landzonetilladelsen afventer afgørelsen på klagesagen. 
  
Alternativt kan man på baggrund af fordebatten vælge, at afvente NMKN’s afgørelse i klagesagen, og på baggrund 
af afgørelsen tage stilling til indholdet i et eventuelt planforslag. Derved bliver det samtidig muligt at behandle 
virksomhedens ønsker om de ændringer i projektet, der til den tid måtte være aktuelle. 
  
Teknik og Kultur kan ikke oplyse, hvor lang tid den ene model vil tage i forhold til den anden, men NMKN oplyser en 
forventet sagsbehandlingstid på op til et år regnet fra 23. oktober 2014. En samlet planproces tager typisk 9 – 12 
mdr., hvoraf ca. 4 måneder går med den formelle behandlingsprocedure i forbindelse med godkendelse af forslag til 
offentliggørelse og planens endelige vedtagelse. Der vil således kunne hentes 5-8 måneder, hvis selve 
udarbejdelsen af planforslagene er afsluttet, når klagenævnsafgørelsen foreligger. 
  
ØKONOMI 
Udvidelse af biogasanlægget får ingen økonomiske konsekvenser for Favrskov Kommune.  
  
INDDRAGELSE 
Debatoplægget har været offentliggjort på [adresse] hjemmeside. OL-Bioenergy har inviteret naboerne 
til biogasanlægget til møde. Naboerne har dog ikke taget imod dette tilbud.  
  
I den videre proces vil høringssvarene blive gennemgået for en nærmere vurdering, med henblik på at fastlægge 
indhold og emner der skal indgå i VVM-redegørelsen.  
  
INDSTILLING 
Teknik- og kulturdirektøren indstiller til Teknik- og Miljøudvalget, at der besluttes en af følgende to modeller for den 
videre planlægningsproces:  
  
1.    At igangsætte udarbejdelse af forslag til kommuneplantillæg, lokalplan og VVM-rapport for udvidelse af 
biogasanlægget OL-Bioenergy (fase 2) på baggrund af det projekt, hvortil der er meddelt landzonetilladelse. 
Planforslagene offentliggøres dog ikke, før Natur- og Miljøklagenævnet har truffet afgørelse i klagesag over 
landzonetilladelsen.  
2.    At det videre arbejde med fase 2 afventer Natur- og Miljøklagenævnets afgørelse på landzonetilladelsen.   
  
BESLUTNING 
  
Bilag 
  
  
  
  
Teknik- og Miljøudvalget, 15. januar 2015: 
Fraværende: Tejs Kjær 
  
ad. 2. Godkendt. 
Samlede høringssvar/debat vedr. OL-Bioenergy 
710-2014-255526 
Opsamlende notat for debatoplæg - Forslag til 
udvidelse af biogasanlæg ved [adresse], 
Langå 
710-2014-268654 
Oversigt over anlægget efter udvidelsen 
710-2014-284667 
